კულდიგა

კულდიგა (), გოლდინგენი ) — ქალაქი ლატვიაში. კულდიგის მხარის ადმინისტრაციული ცენტრი. მდებარეობს ლატვიის დასავლეთ ნაწილში,  კურზემეს ისტორიულ რეგიონში, მდინარეების ვენტისა და ალეკშუპიტეს შესართავთან, რიგიდან დასავლეთით 150 კმ-ის დაშორებით.

 ისტორია 
გოლდინგენის ციხესიმაგრეს საფუძველი ჩაუყარა ტევტონთა ორდენის ლანდმეისტერმა დიტრიხ ფონ გრიუნინგენმა. ციხესიმაგრის გარშემო წარმოქმნილმა დასახლებამ ქალაქის სტატუსი მიიღო 1378 წელს და შეუერთდა ჰანზის კავშირს. XVII საუკუნეში აქ მდებარეობდა კურლანდიის ჰერცოგის ერთ-ერთი რეზიდენცია.

 ღირსშესანიშნაობები 
მინი|მარცხნივ|თაღოვანი ხიდი კულდიგაში
განსხვავებით ლატვიის სხვა ქალაქებისაგან, კულდიგის ცენტრი გადაურჩა მრავალრიცხოვან ომებს და ხანძარს. აქ დაცულია ორიგინალური ხის არქიტექტურა, რომელიც თარიღდება XVI-XVII საუკუნეებით.

მთავარ ღირსშესანიშნაობებს წარმოადგენენ - ქალაქის ისტორიული ცენტრი და 1874 წელს არქიტექტორ ოტო დიტცეს მიერ აგებული აგურის თაღოვანი ხიდი მდინარე ვენტაზე (რეკონსტრუქცია ჩაუტარდა 2008 წელს).

ქალაქის ისტორიული ცენტრი 2011 წლის 18 აპრილიდან წარდგენილია იუნესკოს მსოფლიო მემკვიდრეობის ძეგლების საცდელ სიაშიKuldīga Old Town in the Primeval Valley of the River Venta.

მდინარე ვენტაზე მდებარეობს ევროპაში ყველაზე განიერიVentas rumba , latviatourism.lv ჩანჩქერი (სიგანე 249 მეტრი).

 იხილეთ აგრეთვე 
 იუნესკოს მსოფლიო მემკვიდრეობის ძეგლები ლატვიაში

 რესურსები ინტერნეტში 
 კულდიგის მხარის ოფიციალური საიტი 
 ინფორმაცია კულდიგაზე ტურისტულ პორტალ mesta.lv-ზე
 [http://vietvardi.lgia.gov.lv/vv/to_www_obj.objekts?p_id=16034 ინფორმაცია კულდიგაზე ტოპონიმიკურ ბაზაში

 სქოლიო 

კატეგორია:ლატვიის ქალაქები